Mil signatures per la terrassa\nDimarts, 2 de juny de 2020 | 15:40\nLa terrassa de Can Tambora, al Port de Sóller.\n12/04/2019 | 09:22\nEl bar que enguany s’ha quedat sense terrassa a la zona portuària del Port de Sóller ha rebut el suport de 930 signatures que els propietaris de l’establiment han lliurat a l’organisme del Govern que regula l’activitat portuària per intentar un canvi de criteri que els permeti col·locar taules i cadires a la via pública.\nEl propietari de Can Tambora va explicar aquesta setmana que el plec de firmes ha estat depositat a Ports per demanar que aquest organisme torni a reestructurar les terrasses perquè el seu establiment pugui tornar a tenir-la. A principis d’any Ports va reestructurar la distribució de les terrasses del carrer de la Marina mitjançant la qual “Can Tambora” es va quedar sense ocupació de via pública. L’organisme públic va aplicar el criteri de la projecció de la façana, cosa que va perjudicar el bar que regenta Xavier Moragues, que aquests dies ha hagut d’acomiadar “amb indemnització inclosa”, va assegurar, a dos treballadors “i altres tres estan esperant” com a conseqüència del descens d’activitat del seu negoci. L’amo del bar va lamentar el “greu perjudici econòmic” que la retirada de la terrassa li està causant.\nPel que fa a l’estat de la qüestió de fons, Moragues va explicar que “encara no tenim resposta, ja que ens diuen que estan estudiant el cas”. El problema és que la projecció de la seva fatxada (a l’altra banda del carrer) és una vorera en què els tècnics de Ports no volen que s’instal·lin terrasses, en considerar-la zona de pas de vianants entre el carrer Marina i el moll comercial.\nPer a Moragues, el més sorprenent és que “pel febrer ens varen autoritzar de paraula que podríem ocupar 36 metres quadrats d’aquesta zona, encara que després varen fer marxa enrere i ho varen rebutjar”.\nD’altra banda, fonts pròximes a Ports varen informar que el tema efectivament segueix en estudi. Pel que sembla Ports ha demanat un informe a la Direcció General de Mobilitat del Govern (organisme que també depèn de la mateixa conselleria) perquè avaluï si la vorera on ara no es permeten terrasses és realment una zona de trànsit de vianants, ja que aquest punt és l’estació terminal del tramvia. Curiosament, el departament al qual Ports ha recorregut per dirimir el tema està dirigit pel solleric Jaume Mateu.


Les claus del pacte PSOE-UP - Converses a Catalunya\nLes claus del pacte PSOE-UP\n31 Desembre, 2019 conversesacatalunyaPunts clau del dia1 comentari\nDos són els factors decisius que determinaran el pacte entre Sánchez i Unidas Podemos que es transformi en realitat o acabi sent, en bona part, un brindis al sol.\nEl primer factor és l’evolució del context econòmic. Una part substancial de les mesures no tindrien excessius problemes d’aplicació en una fase d’expansió del cicle econòmic, però hem entrat en una fase totalment contrària.\nLes mesures relacionades amb la derogació d’aspectes de la legislació laboral de l’època de Rajoy, l’augment del salari mínim, pot afectar a l’ocupació en el sentit d’alentir encara més el seu creixement, bàsicament perquè el conjunt crearà com a mínim incertesa a l’hora de dur a terme noves contractacions. En aquest sentit, el predomini dels convenis de sector sobre el d’empresa contribuiran a aquest empitjorament de la contractació laboral.\nAlhora, el programa ofereix un escàs compromís amb les polítiques actives d’ocupació. El conjunt revela una certa mandra mental, perquè després de tants mesos de negociacions -recordem que les primeres van començar abans de l’estiu- es podrien haver fabricat unes polítiques públiques més sofisticades, com tenen altres països, que a més de protegir en una mesura més gran al treballador, mantinguessin bones condicions de flexibilitat a l’empresa per adaptar-se al cicle econòmic. Els exemples d’Alemanya, Àustria i Dinamarca, entre altres, són prou il·lustratius del tipus de camí que es podria recórrer i que no s’ha fet. Per tant, tot el paquet de mesures laborals no prosperarà si l’atur es mostra irreductible.\nEl segon factor que pot retallar d’una manera substancial els acords, és Brussel·les, la Comissió Europea. Cal recordar aquí que quan l’anterior pressupost, que va ser refusat pel Congrés, Brussel·les ja va assenyalar que havia de retallar-se la despesa amb 9.000 milions. Aquesta premissa segueix vigent, i possiblement una mica empitjorada, donat que el dèficit d’enguany serà pitjor del compromès amb la Comissió. Però és que d’altra banda, hi ha multitud de mesures que generen despesa i que no és gens clar que puguin assumir els nous ingressos, producte dels increments fiscals.\nAssenyalem dos grans capítols de despesa en continguts ara pactats. Un, el de mantenir el poder adquisitiu de les pensions, que garanteix sense més retocs un increment considerable del ja voluminós dèficit de la Seguretat Social, el que significa contreure més endeutament o arribat a un punt insostenible, crear una nova figura impositiva per mantenir l’equilibri. Però fins i tot així, la qüestió no és tan simple, perquè cada vegada més la balança de la despesa pública està molt desequilibrada a favor de la gent gran, i perjudica de forma creixent els joves. L’augment del salari mínim, per exemple, sense mesures complementàries clares dificultarà trobar feina sobretot en primera ocupació. Això significarà ploure sobre mullat perquè ja ara l’atur causa estralls entre la joventut. La segona gran partida de despesa és el nou pacte del finançament autonòmic. El retard en dur-lo a terme no ha fet altra cosa que multiplicar la factura i les carències. Un bon acord significaria un augment de la despesa d’uns 30.000 milions d’euros.\nA partir d’aquesta xifra ja es pot contemplar que, fins i tot un mal acord, generarà una factura extraordinàriament elevada. I ja no cal entrar a parlar dels compromisos en matèria de sanitat, ensenyament, dependència, habitatge, persones sense llar, i un llarg etcètera.\nEn resum, el primer que cal debatre sobre el pacte i és on convindria que se centrés el Congrés, és en les xifres. Perquè primer i abans que res cal demostrar que es poden dur a terme, si no acabaran com sempre, lleis sobre més feminisme de gènere i LGBTI, la liquidació de la religió a l’escola pública, i totes aquelles altres mesures que facin recaure el pes sobre els ciutadans i les empreses, i que no representin més despesa per les finances de l’estat.\n6 Gener, 2020 12:12\nmolt bon análisis , la realitat es la que s´exposa


P4 | Escola Miquel Martí i Pol\nMira què faig…mira què he fet!\nEscola Miquel Martí i Pol04/05/21\nL’objectiu fonamental de la Pràctica Psicomotriu Aucouturier és afavorir la maduració psicològica de l’infant a través de desenvolupar el plaer de comunicar, de crear i de pensar. Aquestes accions apareixen constantment a la sala.\nEl joc lliure permet viure una real i profunda espontaneïtat que allibera… Llegeix més»\nGeneral, P4 Projectes escola, Psicomotricitat 0\nGaudim al planetari de l’escola!\nEscola Miquel Martí i Pol17/02/21\nL’alumnat d’educació infantil ens hem endinsant en el meravellós món de l’espai. Ha estat genial: tot l’univers estava al nostre costat i… gairebé ho podíem tocar!\nEls nens i les nenes han experimentat diferents sensacions, i s’han acostat una mica més al Sol, la Lluna, els… Llegeix més»\nExperimentació, General, P3, P4, P5 Projectes escola 0\nPinotxo ens ajuda a reciclar.\nEscola Miquel Martí i Pol08/02/21\nL’alumnat d’Educació Infantil ha gaudit d’una obra de teatre musical en anglès divertida i interactiva.\nL’espectacle reunia els elements necessaris per captivar els espectadors i les espectadores: argument proper, representació dinàmica, escenografia variada i interacció amb l’alumnat. L’actor, amb els recursos teatrals i expressivitat, ha sabut… Llegeix més»\nGeneral, P3, P4, P5 English, Projectes escola 0\nL’espai de ciència…\nEscola Miquel Martí i Pol23/11/20\nLes nenes i els nens tenen una manera única d’explorar i conèixer el món que els envolta. Aquesta interacció amb el seu entorn els permet descobrir el funcionament d’objectes i interpretar i comprendre els fenòmens i processos que succeeixen al seu voltant.\nDes de l’escola, ens… Llegeix més»\nExperimentació, General, P4 Activitats, Projectes escola 2\nSortim a la granja!\nEscola Miquel Martí i Pol20/10/20\nLes nenes i els nens de P4 teníem moltes ganes d’anar a la granja i conèixer al granger i a tots els animals: les vaques, les gallines, els conills, les oques, els porquets, etc.\nVam descobrir com són, què mengen, de què s’alimenten, quina veu fan…\nI a més, vam fer una passejada amb la “burrita Pepa”. Va ser molt divertit! +INFO\nGeneral, P4 Projectes escola, Sortides 0\nEscola Miquel Martí i Pol10/03/20\nEls nens i les nenes de P4 hem gaudit de la primera obra de teatre en anglès.\nLa representació ens ha permés descobrir els animalets que s’amaguen entre l’herba del jardí. Ha sortit la formiga, el cuc, el saltamartí, la granota i l’abella. tots aquests personatges,… Llegeix més»\nGeneral, P4 Activitats, English, Projectes escola 0\nEls timbals i les guitarres de P4 vibrem amb els tambors!\nEscola Miquel Martí i Pol09/01/20\nEn Martí, membre del grup Sonaquetomba, ens ha fet vibrar amb el seu taller de percussió.\nAquest taller ha convidat els nostres nens i nenes de P4 a jugar amb els sons i els ritmes i a desenvolupar la seva capacitat de creació.\nA més, s’han treballat aspectes de la motricitat experimentant la música mitjançant moviments corporals.\nHa estat una activitat lúdica, però sobretot una sòlida base didàctica i vivencial.\nCliqueu aquí per veure les fotos del taller.\nGeneral, P4 Música, Projectes escola 0\nTres són tres!\nEscola Miquel Martí i Pol18/11/19\nEl divendres 15 de novembre vam fer la nostra primera sortida de P4 amb tota la nostra il·lusió. Aquesta sortida està vinculada al projecte del nom de la classe: “Com sonen els instruments?”\nHa estat un espectacle molt divertit i molt enriquidor. Un espectacle que ha acostat la música als nens i nenes com a eina de divertiment, de curiositat, d’expressió i de gaudi personal. I, a més, ha utilitzat la música com a eina d’aprenentatge per afavorir l’adquisició de nous coneixements.\nEls protagonistes d’aquesta audició són els 3 porquets i el llop. Als 3 porquets els agrada molt la música i cadascun d’ells toca instruments d’una família diferent: el petit toca instruments de vent, el mitjà instruments de corda, i el més gran, de percussió. El llop també és un enamorat de la música i, en aquest conte, ens donarà una sorpresa molt agradable… + INFO\nEducació Infantil, General, P4 Activitats, Sortides 0


Blog XarxaLlull » Archive » Experiència teatral a l’ENS de Lió\nEls passats 27 i 28 de març de 2018 vam rebre a Lió els actors de la companyia catalana Kamaleònik, Thais Buforn i Bernat Muñoz, que van representar la seva obra de microteatre en clau d’humor “Cupi2, an (idiot) love story”. L’obra s’ha representat amb gran èxit arreu de Catalunya i també ha viatjat per alguns teatres de l’Estat Espanyol (en la seva versió en castellà), però aquest és el primer cop que l’obra travessa els Pirineus fins a França. El microteatre és un gènere teatral que consisteix en obres curtes, d’uns 15 minuts de durada, que normalment són representades en petites sales amb un públic reduït. El ritme a l’escenari sol ser molt intens i la relació amb el públic és molt més directa que en el teatre habitual.\nEl dia 28 al matí va ser el torn de l’ENS de Lió (École Normale Supérieure de Lyon). Allà, Buforn i Muñoz van representar la seva obra per a les alumnes d’A1 de català i per a alguns professors del departament d’hispàniques de la universitat. Seguidament a la representació, les alumnes van haver de fer un exercici de creació, ideant un final alternatiu a l’obra, que va ser representat amb la participació de les mateixes alumnes. Per cloure la sessió, hi va haver un torn obert de preguntes, on les alumnes van poder preguntar allò que volien saber sobre el teatre, l’art i l’humor a Catalunya, i els actors també van preguntar a les alumnes sobre els seus estudis.


Si esteu pensant presentar-vos a un examen de nivell de català per lliure, ara en teniu l’oportunitat! Ja s'ha obert el període d’inscripcions a les proves per a l’obtenció dels certificats de català: A1, A2, B1, B2, C1 (el famós nivell C!) i C2. Des d’aquí, us...\nELS CASALS POPULARS DE LA BORDETA US DIUEN: "FINS L'ANY QUE VE!" Ahir vam fer la cloenda dels Casals Populars de la Bordeta 2021 amb infants i famílies. N'estem molt contentes i satisfetes! Hem pogut fer una varietat enorme d'activitats, ens hem remullat, hem après...\nEstem molt contentes perquè fa unes setmanes vam tornar a engegar les classes gratuïtes que oferim cada any, des de fa dos anys, a persones vulnerabilitzades de Sants. Enguany les duem a terme els dijous i els divendres, a La Comunal de Sants. Es tracta d'un...\nDivendres 28 de maig de 19 a 21 h, farem els primers intercanvis lingüístics de l'Aula d'Idiomes al pati de La Comunal de Sants (c/ Riera d'Escuder 38. Metro: Plaça Sants/Badal). Els intercanvis lingüístics de l'Aula d'Idiomes, per qui no els conegui, són un espai...\nDesprés d'unes setmanes movent la campanya de microfinançament dels Casals Populars de la Bordeta per les xarxes socials, hem aconseguit arribar al mínim necessari per poder dur-los a terme! Estem molt agraïdes, perquè això significa que podrem tirar endavant, com...\nBona part de la tasca de l'Aula d'Idiomes és posar en valor i promoure el coneixement i ús de les llengües que, en el panorama lingüístic global, disposen de menys poder. És sabut que a l'estat espanyol són unes quantes les llengües que s'han vist minoritzades a causa...\nL'AUXILIAR COM A RESPOSTA: DOS AND DON'TS (I WILLS AND WON'TS) Al títol del relat que va inspirar la pel·lícula Blade Runner, l’escriptor Philip K. Dick ens plantejava la pregunta Els androides somien xais elèctrics?. A tal dubte, lamentablement, el vostre amic del...\nEngeguem el segon semestre del curs amb una molt bona notícia! Hem vist un augment en el nombre d'alumnes! En efecte, actualment som moltes més que al mes d'octubre! Cursos i traduccions Si bé la pandèmia va provocar una davallada en les xifres d'inscripcions als...\nSi esteu pensant presentar-vos a un examen de nivell de català per lliure, ara en teniu l'oportunitat! Avui s'obre el període d'inscripcions a les proves per a l'obtenció dels certificats de català: A1, A2, B1, B2, C1 i C2. Des d'aquí, us recomanem que no badeu, ja...\nA l'Aula d'Idiomes, vam acomiadar l'any amb un esdeveniment cultural entorn a les revoltes que es van produir el 2019 a l'Iraq i al Líban. Vam comptar amb la col·laboració del periodista Oriol Andrés Ballart, amb base a Beirut, i del poeta palestino-sirià Mohammed...\nFa cosa d'un mes, com a projecte vam decidir involucrar-nos a engegar un nou programa de ràdio dins la graella de Sants3Ràdio. I ho vam fer des d'un equip sorgit de l'Impuls Cooperatiu de Sants, conformat per la Clara de l'Esguard, l'Anna de la Troca, l'Osvaldo de...\nEl mes de gener comencem un nou grup d'acompanyament per treure'ns el nivell C de català! Serà tots els dimecres de 19 a 21h des d'inicis de gener fins al mes de maig, en què hi ha la convocatòria de l'examen oral i escrit. Us hi podeu inscriure escrivint un correu a...\nL’Aula d’Idiomes, als mitjans!\nAquestes setmanes, hem aparegut als mitjans de comunicació com a projecte constituent de La Comunal de Sants. Voleu fer-hi un cop d'ull? Entrevista a Sants3Ràdio: https://www.ivoox.com/sants-montjuic-al-dia-12-11-2020-informatiu-a-sants-3-audios-mp3_rf_60333145_1.html...\nQuan semblava que teníem tot el vent en contra... hem aconseguit arrencar les classes, i seguir aprenent idiomes! I la veritat: n'estem molt satisfetes, i molt agraïdes! Tocades per la pandèmia, enguany el volum d'inscripcions a la nostra escola de llengües ha estat...\nSabem que són temps incerts i que moltes de vosaltres us esteu procurant planificar el curs encara. És per això que hem decidit ajornar el termini d'inscripció als nostres cursos. Ho podreu fer fins al 23 de setembre! Això sí, el 28 comencem les classes! I, perquè ens...\nJa estem ací, hem tornat de vacances! Bé, no totes. Algunes de nosaltres no hem pogut fer vacances aquest estiu per assegurar que el projecte poguera respirar econòmicament i obrir de nou la persiana aquest mes de setembre. Com ja sabeu, són temps difícils per...\nDesprés de passar quatre mesos tancades a casa amb classes en línia, incertesa i nervis, a l'Aula d'Idiomes ens «desconfinàvem» amb un projecte que, fins ara, era nou per nosaltres: organitzar uns cursets d'estiu en anglès per a infants del barri. Aquest juliol era el...\n[GALEGO] As alumnas de galego somos as únicas da Aula d’Idiomes que non podemos obter a titulación oficial da lingua que estudamos, aquí en Catalunya. #Querémolo é unha campaña que lanzamos o pasado 31 de maio para reivindicarmos que se fagan as probas do CELGA...\nGràcies per donar-nos suport!\nCom deveu haver vist moltes de vosaltres, durant les últimes setmanes hem obert un nou període d'inscripció als nostres grups que ja estaven en funcionament, com també a nous grups que hem obert ara, mitjançant la campanya #desconfinnexió. I ho hem fet per dues raons:...\nL’Aula d’Idiomes us recomana…\nAquest Sant Jordi, no tenim més remei que quedar-nos a casa confinades. Des de l'Aula d'Idiomes, ens hem unit a la campanya de #llibreriescooperatives per promoure la idea que podem comprar llibres per Internet per donar suport a les nostres llibreries de barri, sense...\nHere at the Aula d’Idiomes, we’ve decided to make our own little contribution to livening up the lockdown... without forgetting about learning languages! To this end, we’ve come up with the following form, which you’ll find below. It’s been designed to help you...\nEns llancem a les classes telemàtiques!\nEn l'era de la hiperconnectivitat, des de la cooperativa Aula d'Idiomes històricament hem fet una aposta en ferm per una pedagogia de la presencialitat, del construir plegades espais d'ensenyament-aprenentatge des de l'espai físic de l'aula, i intercanviar...\nDes de l'Aula d'Idiomes, hem decidit aportar el nostre granet de sorra també per acompanyar-vos a passar el confinament de manera més agradable... sense oblidar l'aprenentatge d'idiomes! És per això que hem ideat el següent formulari que teniu aquí a sota. L'hem...\nAvui recomencem les classes... telemàticament! Tenint en compte la conjuntura actual de crisi, l'Aula d'Idiomes té el privilegi de ser un dels projectes cooperatius que podrà seguir duent a terme bona part de la seva activitat econòmica. Tant és així que durant la...\nLa setmana vinent, tanquem!\nHauríem d’estar celebrant el nostre aniversari (perquè avui, fem 3 anys com a cooperativa) i, en canvi, escrivim aquest comunicat per informar que des d’avui, divendres 13 de març, tanquem tota l’activitat docent de l’Aula d’Idiomes a causa del SARS-CoV-2. Dedicarem...\nComencem les classes a La Comunal!\nDilluns 17 de febrer, comencem les classes a La Comunal! Això vol dir que totes les que formeu part d'un grup d'ensenyament-aprenentatge de llengües amb nosaltres (excepte les que ho fan a Sants, que seguiran a la Cooperativa Patufet), fareu la vostra propera sessió...\nAquest juliol, #viatjaambnosaltres!\nS'apropa l'estiu i encara no saps on marxar de vacances? Des de l'Aula d'Idiomes tenim una cosa per proposar-te: #viatjaambnosaltres! Des d'avui fins al 14 de juny, et pots inscriure als nostres cursos d'estiu, que tindran lloc durant el mes de juliol, a Sants o a...\nViatja amb nosaltres! #estiu2019\nCom cada any, des de l'Aula d'Idiomes hem preparat una programació estiuenca ben refrescant! Però enguany hem posat l'èmfasi en la pràctica de la llengua a través de cursos en els quals podreu parlar en italià, anglès, francès, català... sobre aquells temes que més us...\nTorna el Trivial cooperatiu! #primaveracooperativa2019\nSi heu estat al #PrimaveraCooperativa en altres edicions, segur que recordareu (amb un somriure, probablement) el bon ambient que es crea al voltant del Trivial cooperatiu, i les animalades que us arribem a fer fer. Doncs bé, hem de dir que aquest dissabte... hi...\nAquest divendres 8 de març, tanquem per vaga! Per tercer any consecutiu, es convoca una vaga feminista d'escala internacional en motiu del dia internacional de la dona treballadora. Es tracta d’una vaga laboral, de cures, estudiantil i de consum. És per això que, des...\nL’Aula d’Idiomes tanca aquest dijous 21 de febrer per donar suport a la vaga per les llibertats democràtiques i en solidaritat amb les preses polítiques del Procés. Tot i això, creiem que secundar la vaga no significa ni hauria de significar estar completament d’acord...\nTeniu algun propòsit d'any nou relacionat amb l'aprenentatge de llengües? Al febrer, a l'Aula d'Idiomes, s'obre l'oportunitat per inscriure-us a un dels nostres grups! I és que, després d'un meravellós primer semestre aprenent juntes, aquest segon semestre, obrim nous...\nCursos gratis de llengües al Raval!\nEl dilluns 19, comencem a ravalejar... amb perspectiva crítica! I és que posem en marxa un projecte d'oferta de classes gratuïtes de llengües juntament amb el col·lectiu Espacio del Inmigrante. Després de la magnífica experiència de l'any passat, ens hem decidit a...\nAquest cap de setmana, serem a la #FESC2018!\nSi vols aprofitar el cap de setmana per conèixer iniciatives de l'Economia Social i Solidària, vine aquest cap de setmana a la FESC, la Fira d'Economia Social i Solidària! [27 i 28 d'octubre a la Fabra i Coats] Nosaltres hi serem compartint estand amb la resta de...


Endla Hostel Haapsalu Estònia - Ofertes d'hotels amb els MILLORS DESCOMPTES EN LÍNIA\nEndla 5, Haapsalu Town Center, Haapsalu, Estònia, 90504 - Veure al mapa\n"Room was very big and clean."\nMés informació sobre Endla Hostel\nTant si es tracta d'un viatge de plaer com si és de negocis, Endla Hostel és una elecció d'allotjament magnífica quan visiten Haapsalu. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Endla Hostel és compromet a que la seva estada sigui el més còmoda possible. Els clients de l'hotel poden gaudir de Wi-Fi gratuït en totes les habitacions, aparcament de cotxes.\nL'ambient de Endla Hostel es reflexa en cada habitació. bany compartit són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Endla Hostel.


Característiques i funcionament. Departament de Territori i Sostenibilitat\nConsell de Protecció de la ...\nContacte, funcions i composició\nEl Consell de Protecció de la Natura és l'òrgan consultiu en matèria de protecció de la natura i del paisatge. Va ser creat per la Llei 12/1985 d'Espais Naturals i es va constituir l'any 1990.\nTé per objectiu assolir la conservació, i, si s'escau, la millora de la diversitat, la riquesa i la productivitat dels sistemes naturals de Catalunya, en el marc de la protecció del medi ambient i de l'ordenació racional i equilibrada del territori.\nLes funcions del Consell de Protecció de la Natura, a grans trets, són elaborar informes i dictàmens a requeriment del Parlament i emetre obligatòriament informes quan s'elaboren plans especials de protecció, plans d'espais d'interès natural i les seves modificacions, projectes de declaració d'espais naturals protegits, i per a actuacions concretes en els parcs naturals. Aquest òrgan ofereix assessorament científic i pot proposar mesures i actuacions per millorar el compliment de la llei 12/85 d'espais naturals.\nLa tasca realitzada pel Consell de Protecció de la Natura ha estat variada i abundant i queda reflectida en les memòries editades.\nAquest òrgan està constituït per un màxim de 21 membres escollits entre persones de reconeguda competència en les diverses disciplines que tracten del medi natural.\nSón nomenats pel President de la Generalitat a proposta d'una sèrie d'entitats científiques, agràries i municipals de Catalunya, que s'ha modificat lleugerament al llarg dels anys.\nData d'actualització: 02.02.2012


FAQ - ECCIT · Escola Catalana de Cinema i Televisió\nFilosofía | Professors | Instal·lacions | Material | Internacional | FAQ\nQuins són els requisits mínims per fer la Diplomatura en Direcció Cinematogràfica?\nNecessites haver finalitzat el Batxillerat en qualsevol de les seves modalitats. No es requereix nota de tall mínima ni les PAU. També pots accedir-hi des d’un Cicle Formatiu de Grau Superior (CFGS) relacionat amb l’àmbit audiovisual.\nQuins són els requisits mínims per fer els cursos monogràfics i tallers intensius?\nL’únic requisit és tenir com a mínim 17 anys. Pel taller de cinema d’estiu el requisit és tenir entre 14 i 18 anys.\nQuin és el procés per obtenir una plaça a la Diplomatura en Direcció Cinematogràfica?\nAquestes són les passes a seguir:\nPrimera fase: Emplenar i enviar el formulari d’inscripció (disponible aquí).\nSegona fase: Entrevista amb el/la candidat/a i els seus pares o persona que financiï el curs.\nTercera fase: Prova d’accés, que podrà ser un treball escrit o pràctic a decidir en funció del/la candidat/a.\nQuarta fase: Si la prova d’accés és favorable, fer el pagament de la quota d’inscripció.\nCom es pot pagar la quota d’inscripció?\nHi ha tres formes de pagament:\n– En un sol pagament. La quota d’inscripció és de 4.900 €. Si el pagament es fa abans del 31 de juliol hi ha un 10% de descompte i passa a ser de 4.410 €.\n– En tres pagaments de 1.650 €, el primer el dia de la inscripció, el segon al desembre i el tercer al març. L’import total és de 4.950 €.\n– En 10 pagaments de 510 €, el primer el dia de la inscripció i els altres nou d’octubre a juny. L’import total és de 5.100 €.\nSi necessites finançament per fer front a la quota d’inscripció, pots contactar amb CaixaBank, entitat que dóna un tracte exclusiu a l’alumnat d’ECCIT. Pots obtenir més informació dirigint-te a l’oficina de la Plaça de la sal de Lleida.\nEs pot accedir a beques o descomptes per no arribar a un mínim d’ingressos familiars?\nEn aquest moment no contem amb un sistema de beques però estem negociant amb entitats públiques i privades per a que aquesta opció estigui disponible en propers cursos.\nEs pot accedir a beques o descomptes per família nombrosa, monoparental, invalidesa o altres situacions?\nLes úniques beques que estem estudiant actualment són per famílies amb ingressos limitats. Qualsevol canvi en relació a aquest tipus de beques es publicarà en aquesta secció.\nSi no sóc de Lleida, hi ha algun campus o residència on pugui dormir?\nLleida gaudeix d’una gran oferta en pisos de lloguer per a estudiants. També hi ha dues institucions especialitzades en acollir estudiants:\nSi sóc estranger i m’inscric a ECCIT, podria demanar un visat d’estudis?\nSí. El que has de fer per obtenir un visat d’estudis és inscriure’t a un centre d’ensenyament autoritzat a Espanya com és el cas de la Universitat de Lleida. Aquí tens un enllaç que t’ajudarà a localitzar una ambaixada i consolat espanyol a prop teu per tramitar el permís: http://www.exteriores.gob.es/Portal/es/ServiciosAlCiudadano/Paginas/EmbajadasConsulados.aspx\nQuina validesa acadèmica té la Diplomatura en Direcció Cinematogràfica?\nEn aquests moments estem en negociacions amb diferents universitats per a que la Diplomatura en Direcció Cinematogràfica es consideri com a títol propi universitari. Tindrem una resposta definitiva en els propers mesos. Totes les possibles preguntes relacionades amb el títol i la seva validesa es publicaran en aquesta secció en breu.\nAlumnat de l’ECCIT en produccions professionals\nAdjudiquen a l’ECCIT un projecte Erasmus


Mor Joan, l'únic fill mascle dels Reis Catòlics\n4 d’octubre de 1497\nBarcelona. Dilluns, 4 d'octubre de 2021. 00:01\nTal dia com avui de l’any 1497, fa 524 anys, a Salamanca (Corona castellano-lleonesa) moria Joan de Trastàmara i de Trastàmara, també conegut com a Joan d’Aragó i de Castella, segon fill dels Reis Catòlics i l’únic mascle de la seva descendència i, per tant, cridat a ser el continuador de la nissaga Trastàmara. Joan, que havia nascut a Sevilla l’any 1478 i per tant en el moment de la defunció només tenia dinou anys, amb anterioritat a la seva mort havia estat proclamat hereu de les corones catalanoaragonesa i castellanolleonesa. Segons les fonts documentals, la seva mort es va produir mentre viatjava de Toledo a Valencia de Alcántara (Corona castellanolleonesa) per assistir a les noces entre la seva germana gran Isabel i el rei Manuel I de Portugal.\nSis mesos abans de la seva mort, Joan havia estat casat amb Margarida d’Habsburg, filla de l’arxiduc Maximilià d’Àustria i de Maria de Borgonya, comtessa independent de Flandes. Aquell enllaç era la culminació d’una estratègia conjunta de les cases de Trastàmara i d’Habsburg per a aïllar la casa reial francesa dels Valois; i que s’havia iniciat amb el matrimoni entre Felip, germà de Margarida i hereu de l’arxiducat d’Àustria i del comtat de Flandes i Joana, germana de Joan (1496). La pretensió de les cancelleries hispànica i austroflamenca era enllaçar, en un futur, els respectius hereus d’aquestes parelles amb el propòsit de crear un gran conglomerat polític i militar.\nPerò la prematura mort de Joan va alterar els plans de la cancelleria hispànica. Joan, que estava cridat a engendrar un hereu que hauria estat el primer o el segon Trastàmara que rebia les dues grans corones peninsulars a la vegada, moria sense descendència; i deixava el camí obert a altres nissagues reials europees (les dels marits de les seves germanes) a culminar el projecte hispànic dels Reis Catòlics. Tan sols onze mesos després (1498), naixia Miquel da Paz -de la dinastia portuguesa Avis- (fill d’Isabel) que moriria prematurament (1500). I el 1500 naixia Carles de Gant -de la dinastia austríaca Habsburg- (fill de Joana), que es convertiria en el relleu dels Reis Catòlics.\nEntrevista Torras i Ribé: “El règim borbònic va impedir que Catalunya fos l'Holanda del sud” Marc Pons\nHistòria Què se'n va fer de les últimes noies de la nissaga Bel·lònida? Marc Pons


Augmenten les atencions d'urgències a l'hospital de Palamós aquest estiu • Ràdio Capital de l'Empordà\nEls serveis d’urgències de l’Hospital de Palamós han donat a conèixer a través d’un informe les dades d’atencions realitzades aquest estiu, on es comptabilitzen també els quatre Centres d’Atenció Primària i uns altres dos consultoris (Sant Antoni i l’Estartit). Durant els mesos de juny, juliol i agost, s’han atès a 54.204 pacients, el que suposa un descens del 4% del còmput global en relació a les visites realitzades l’estiu del 2018. De totes formes, sí que s’ha incrementat el volum de visites fetes a l’hospital de Palamós, passant de 20.002 a 20.379 d’aquesta temporada estival.\nPel que fa a la procedència dels pacients atesos, el 42% d’aquests provenen de llocs de fora del Baix Empordà, mentre que el 58% restant son persones censades i residents a la comarca. Aquesta xifra d’usuaris no residents ha manifestat una tendència ascendent en relació a la temporada turística: mentre que al juny aquest percentatge era del 24%, al juliol pujava fins al 39% i, a l’agost, suposava el 54%. L’agost també ha estat el mes en què s’ha atès més nombre de pacients.\nAltrament, la mitjana de visites diàries a l’estiu puja fins a les 300, mentre que la resta de mesos que no formen part de la temporada estival es manté en unes 150.\nFinalment, en relació a les dades de l’any passat, s’han registrat un 4% més de casos de major gravetat. El temps d’espera de les visites de menor gravetat s’ha situat en una mitjana de 57 minuts i, a l’agost, era de 63.\nArticle anteriorSystem Of A Down oferiran una gira europea el 2020\nArticle següentKanye West publicarà el seu disc “Jesus is King” el 27 de setembre


Comença el judici als presos, consulta totes les mobilitzacions d’avui | L'Alerta Canal\nComença el judici als presos, consulta totes les mobilitzacions d’avui\nAvui al Tribunal Suprem hi haurà la primera vista oral del que s’ha considerat un “judici farsa” per part de l’independentisme. Des de l’esperpèntic auto del jutge Llarena que tergiversa els fets i la realitat amagant el miler de ferits provocats per les càrregues de la policia espanyola fins a la intransigència de Marchena i […]\nAvui al Tribunal Suprem hi haurà la primera vista oral del que s’ha considerat un “judici farsa” per part de l’independentisme. Des de l’esperpèntic auto del jutge Llarena que tergiversa els fets i la realitat amagant el miler de ferits provocats per les càrregues de la policia espanyola fins a la intransigència de Marchena i el tribunal denegant la llibertat als presos o prou temps per poder estudiar els milers de pàgines de documentació.\nEls partits i entitats independentistes han convocat una sèrie de mobilitzacions que començaran avui i s’allargaran, com a mínim, fins que s’acabi el judici.\nAturada al migdia\nAvui a les dotze del migdia hi haurà una aturada davant dels centres de treball. En protesta contra l’inici de les sessions del judici als líders independentistes, les entitats han demanat parar de treballar i concentrar-se a la porta de les oficines, fàbriques i els centres de treball. L’acció, que durarà mitja hora, marcarà l’inici de les mobilitzacions.\nConcentracions als ajuntaments a la tarda\nEntre les 7 i les 8 de la tarda (segons el municipi) s’han convocat concentracions a davant de tots els ajuntaments del principat. A Barcelona serà a Plaça Catalunya on s’espera una gran concentració de gent. Hi haurà tres columnes des de Plaça Universitat, Jardinets de Gràcia i Plaça Urquinaona que aniran en manifestació fins Plaça Catalunya. Les columnes arrencaran a les 18:30 pel que demanen concentrar-se mitja hora abans.\nLes diferents columnes cap a la concentració de Plaça Catalunya\nL’ANC ha demanat que, en la mesura del possible, la gent es desplaci a la capital de vegueria més propera: Barcelona, Girona, Tarragona, Lleida, Reus, Tortosa, Vic, Manresa o Tremp. L’entitat independentista busca concentrar el màxim de gent en certs punts del principat per augmentar la importància i la visibilitat de les concentracions.\nTags: #12F #aturada #avui #barcelona #centres de treball #columnes #concentracions #jardinets de gràcia #mobilitzacions #plaça catalunya #tardà\nEl TS fixa l’inici del judici el 12 de febrer


Alcoi.com - Foro - General - Redibuixar alcoy\nInicio > General > Redibuixar Alcoy\nAlbert Gispert el 25/03/2017 22:20 - IP: 193.171.119.134\nestic sorprés que en aquest grup de conversa no es parli de coses positives per la ciutat. Projectes que empenyin endavant a tot el poble alcoià. Per mi, aquest és el mateix motiu, la falta de projectes per la ciutat, que fa que la única motivació per discutir sigui el tema lingüístic. Alcoy és valencianoparlant i fent poble els castellanosparlants indapatats fàcilment entendríen que són considerats tambße com a propis al municipi.\nAixí, crec que podríem parlar de com podem fer per manera de fer que Alcoy vagi endavant. Més gent, més feina, la ciutat més bonica, ... Tinc certes preguntes per vosaltres alcoians. Jo sóc estudiant de Màster en Arquitectura acabant en pocs mesos.\nSabeu qui explota i per quins motius les mines dels afores de la ciutat? Voldria saber si són mines de ciment. Alcoy ha de ser reformat de dalt a baix i seria bo tenir els pedreres aprop. Necessito connectar amb gent del poble que vulgui fer d'Alcoy quelcom singular. Sigueu de Nacionalistes d'Alcoy o de qualsevol partit o organització que estimi Alcoy, la sva gent, història, tradició i paisatge, responeu-me siusplau.\nPere el 28/03/2017 18:52 - IP: 80.24.221.53\nA quines mines et refereixes? Mines a prop no n'hi ha.\nEl poble d'Alcoi necessita una empempta! El govern del PP el va enfonsar i el PSOE no s'ho trau dels dits. Ni uns, ni els altres!


Genís Boadella Esteve: Sentència important que consolida els drets de les persones amb autisme - Social.cat\nSentència important que consolida els drets de les persones amb autisme\nDimecres, 11 de febrer de 2015 | 18:00 h\nLa Sala Tercera del Tribuna Suprem, la sala del Contenciós-Administratiu i per tant aquella que s’ocupa dels processos i reclamacions contra l’Aministració Pública, va dictar el passat 27 de gener una sentència històrica per a la consolidació i garantia dels drets de les persones amb autisme. El Tribunal Suprem va ratificar la sentència que declarava lesionat el dret a l’educació d’un autista per haver-lo exclòs del programa educatiu que seguia. I, en conseqüència, dóna la raó a uns pares que es negaven a sotmetre’l a un tractament farmacològic que imposava el centre i, per omissió l’Administració, com a condició per a l’escolarització.\nAquesta resolució ve a consolidar la tesi que és un problema social greu medicar per força a les persones amb autisme, més encara quan es tracta de medicaments que poden arribar a ser perillós o contraindicats per aquests persones. No deixa de ser aquest intent de medicar-los sense consentiment una vulneració al dret a la integritat física i, amb tot i en aquest context, l’Administració responsable en matèria d’Educació no pot mantenir-se al marge de la qüestió.\nLa sentència també recull altres pretensions i qüestions de fons de tipus processal que es resolen de forma llarga i argumentada. No obstant, d’especial interès esdevé tant el pronunciament relatiu a l’existent vulneració d’un dret fonamental (amb la conseqüent necessitat de correcció que això suposarà), com la condemna en costes a l’Administració recorrent (extrem que suposa que l’Administració que ha vist vençuda la seva oposició a la reclamació haurà d’assumir els costos que els familiars van haver de suportar durant el procés judicial).


De Colors i Sucre: CUPCAKES DE COCA COLA\nAquesta setmana m'han donat una bona notícia. Feia un mes o una mica més que me vaig inscriure per un curset a Palma de petit fours, però ja estava ple i me varen posar en llista d'espera. I fa dos dies me varen telefonar per dir-me que quedaven unes places lliures i si encara m'interessava... I TANT QUE M'INTERESSAVA!!! El curset és dia 17 de maig, ja vos contaré.\nEl curset el fa la televisiva Alma Obregón, un encant de persona. La vaig conèixer pel desembre al seu taller a un curs que hi vaig anar a fer, i és una passada. Desprèn energia positiva per tots els costats, el que fa que les pors a la cuina et fugin ben aviat.\nTotal, que aquest cap de setmana he agafat un dels seus llibres que tenc per casa i he mirat a veure quina recepta podia fer amb els ingredients que tenia. I de totes, la que m'ha fet més ganes ha estat aquesta. És diferent, no m'ho podeu negar. I amb aquestes capsuletes tan pin-up trob que queden ideals!\nPreparats? Idò comencem! Recepta extreta del llibre "Objetivo: cupcake perfecto"\n- Pel cupcake\n- 1 cullereta d'extracte de vainilla\n- 115 gr de mantega\n- 2 cullerades de cacau en pols sense sucre\n- 1 cullereta d'essència de cola (*)\n- 425 gr de sucre en pols\n- 85 ml de Coca-cola\n- Pel cupcake:\n1- Mesclau la farina amb el llevat i reservau.\n2- Posau la mantega, la Coca-cola i el cacau al foc i foneu-lo bé tot.\n3- Quan estigui ben fus, retirau del foc i afegiu el sucre i la farina. Quan estigui tot ben integrat, i una mica més fred, afegiu els ous, l'extracte de vainilla i el de cola.\n4- Ompliu les càpsules fins un poc més de la meitat, però no passeu dels 3/4.\nForn a 180º, entre 20-25 minuts, o fins que quan punxeu amb un escuradents surti ben sec.\n1- En una batedora de varetes posau la mantega i bateu fins que sigui com una crema.\n2- Afegiu el sucre i continuau amb la batedora fins que tot estigui ben integrat.\n3- Afegiu la Coca-cola i l'essència de cola i continuau batent fins que quedi una crema homogènia.\nPosau la crema en una màniga pastissera i posau-la a sobre dels cupcakes fent un moviment en espiral de fora cap endins.\nPer acabar, posau decoració en forma de perletes de color vermell o el que tengueu per casa! Per això no vos preocupeu gens!!!\nI a beure... no, vull dir, a menjar Coca-cola!!!\n(*) L'essència de cola no és imprescindible. Si no en teniu no passa res, surten igual de bons.\nEtiquetes de comentaris: cupcakes, RECEPTES DOLCES, xocolata


Bàrbara.CAT Estones sota l’aigua\nAmb una llanterna estanca, imprescindible per fer snorkel de nit, vam baixar a la nostra cala preferida per esperar que es pongués el sol.\nMentrestant contemplàvem el paisatge crepuscular: a la costa de davant el dia deixava pas a les llums artificials de Port de la Selva, mentre el silenci, trencat només per la remor del mar, envaïa l’espai.\nQuan van aparèixer les primeres estrelles, poc a poc, agafats de la mà, ens vam endinsar en les aigües negres i vam nedar uns metres en la foscor.\nLa lluna gairebé plena no era suficient per discernir el límit entre l’aigua i l’aire. Només negror al nostre voltant. Una sensació de petitesa infinita.\nAleshores vam encendre la llanterna. Només vèiem allò que enfocava el raig de llum. Els peixos quedaven atordits i ens hi podíem acostar fins a tenir-los a tres centímetres del nas.\nMés enllà unes estrelles de mar. Les deixàvem caure i es perdien en la foscor.\nAnimals i plantes completament desconeguts per nosaltres. El vaivé de les algues al ritme del corrent marí.\nUns instants compartits amb la vida sota l’aigua.


Inici > Jardí > JARDÍ DE POLIFIL\nCarrer de la Canal de Navarrés, s/n\nEste jardí, de 39.399 metres quadrats, ubicat en la zona del P.A.U. Ademuz i prop del Palau de Congressos, és un jardí tancat inaugurat a l'octubre de l'any 2000.\nÉs el major espai verd de la zona, amb un disseny inspirat en el llibre de Francesco Colonna El somni de Polifil (1499). S'ha concebut com un jardí romàntic i evocador amb zones diferenciades de noms suggeridors: la plaça de les Portes del Destí, la plaça dels Sentits, el Guardià dels Horts, l'illa de Citerea, l'estany dels Tarongers, la plaça dels Xiprers o la Muntanya Sagrada, units per camins ondulants que configuren un espai creat per al descans i la relaxació.\nD'agradable disseny, presenta diverses àrees com l'estany amb tarongers i una illa en el centre, una xicoteta plaça rodejada per xiprers, o el grup de tarongers situats en un clot, en la zona que dóna al carrer de la Marina Baixa. El jardí disposa d'una àrea de jocs infantils i d'amplis espais de gespa per a descansar.\nAixí mateix, presenta una enorme diversitat d'arbres, com ara llorers, xiprers, lledoners, falsos plàtans, tipuanes, etcètera. En un dels seus costats es troba una muntanya artificial amb un camí que puja fins al cim, des d'on es domina tot el jardí. En esta muntanya es troba el primer arbre plantat al jardí (una alzina), el 26 de novembre de 1998.\nRelació d'arbratge del Jardí de Polifil\nEmbedded video for JARDÍ DE POLIFIL\n. Plaça de las Portes del Destí\n. Zones d’Estància\n. Plaça dels Sentits\n. La Muntanya Sagrada\nLa Muntanya Sagrada Depassant la Plaça dels Sentits, a la dreta està la Muntanya Sagrada dominada per una alzina plantada al novembre de 1998, el primer arbre que es va plantar en el jardí. Baix aquesta alzina es va quedar dormit Polifil, segons el relat\n. El Guardià dels Horts\n. Estany dels Tarongers\n. L’illa de Citerea\n. Plaça dels Xiprers\nEl Jardí de Polifil és el principal espai verd a una àrea residencial situada en la zona nord-oest de la ciutat de València. El disseny del parc està inspirat en el llibre de Francesco de Colonna Somni de Polifil (1467). Està compost per passejos articulats que naixen de l’entrada principal o Porta del Destí. El passeig o eix principal seqüència els espais més oberts del parc que inviten a l’encontre social. En ell s’ubiquen tres places: una a l’entrada principal, altra a la intersecció dels eixos menors del parc, l’anomenada Plaça del Cub, i una tercera a l’encreuament d’altres dos passejos, formant un gran estany al centre on es troba una illa, l’illa de Citerea. Les entrades laterals potencien una interacció directa entre el jardí i les vivendes existents entorn al mateix.


Es busquen consellers per a un viatge perillós (Maiol Roger)\nUn govern a mida de Puigdemont per fer front a l’Estat\n3 min. Cap de Política 13/07/2017 23:26\n651x366 Puigdemont i el conseller de Territori, Josep Rull, ahir al Paralment. / ACN Puigdemont i el conseller de Territori, Josep Rull, ahir al Paralment. / ACN\n“Es busquen homes per a un viatge perillós. Sou escàs. Fred extrem. Llargs mesos de completa foscor. Perill constant. Tornada no assegurada. Honor i reconeixement en cas d’èxit”. L’anunci d’Ernest Shackleton no és l’oferta que Artur Mas va fer als consellers que va heretar Carles Puigdemont. Per a alguns, però, arribar a l’1-O és una tasca més titànica que creuar l’Antàrtida.\nSi no hi ha girs, avui plegaran els consellers que no poden arriscar-ho tot per l’1-O. El gest és legítim, raonable i fins i tot necessari per deixar pas als que estan preparats per fer un referèndum amb l’Estat desbocat per frenar-lo. Part de l’èxit de la votació i d’aconseguir que la base social no s’esquerdi és que l’independentisme més abrandat no els tracti com a traïdors, dèbils o porucs, sinó que se’ls agraeixi la feina i se’ls comprengui: ¿tothom estaria disposat a perdre una setmana del seu sou o un dia de la seva llibertat per la independència?\nEn la línia de flotació\nMarxar ara és un gest de respecte, sí; però saber de què anava la missió, de responsabilitat. La crisi va en la línia de flotació del Procés. Posa de manifest dues de les seves grans mancances: la sospita constant de rendició a última hora i l’abundància de discursos grandiloqüents que la realitat desfà. Els consellers que avui plegaran van entrar en un Govern que havia de proclamar la independència en 18 mesos. Van signar solemnement, el dia de Sant Jordi, un document en què es comprometien a fer el referèndum: “L’únic compromís que tenim, el més important, és la confiança que la ciutadania de Catalunya ha dipositat en nosaltres”. Són els mateixos que han estat insistint que tots estaven disposats a arribar fins al final. I el president, que porta una setmana sondejant la fidelitat dels alts càrrecs, proclamava fa deu dies la “unitat” i “fermesa” del seu Govern. La realitat avui els pot desmentir.\nPuigdemont, la determinació del qual ha obligat tots els consellers a seguir-lo fins ara, paga l’error d’haver confiat l’estratègia del Procés en un sanedrí que prenia decisions pels altres i que ha alimentat els recels. Ara té una oportunitat: fer-se seu el Govern. El president s’ha anat consolidant al càrrec per etapes: primer, va ser la jugada de convertir el no als pressupostos al sí a la qüestió de confiança; després, la recuperació del referèndum per posar llum a un full de ruta poc clar, i ara, dissenyant-se un Govern a mida per encarar l’1 d’octubre.\nEl cessament de Baiget li va servir d’assaig general, i corregirà passos perquè de la crisi en surti un Govern reforçat. De moment, ha fet partícips els dirigents del PDECat de tots els moviments i anirà en compte en un partit que li va haver de recordar dissabte on milita. El dubte és si serà capaç, com li demanen, d’incloure en l’operació algun alt càrrec d’ERC, per no donar la imatge que només hi ha dubtes en una banda.\nDilluns quedaran dos mesos perquè comenci la campanya del referèndum, i el Govern ja no pot badar. La roda de combinar els moments de tensió amb imatges d’unitat ha de deixar el camí lliure a les accions concretes per celebrar la votació i superar els embats de l’Estat. Shackleton prometia “honor i reconeixement en cas d’èxit”. Tot i que no el va tenir, el simple fet d’intentar-ho contra tots els elements el va convertir en un heroi.


\tAvis legal - Andorraquestroom\nL’accés o ús del lloc web www.andorraquestroom.com implica tenir la condició de DESTINATARI del mateix i l’acceptació de les condicions generals d’utilització, sens perjudici d’aquelles condicions particulars que es puguin pactar individualment, que adquiriran també força obligatòria entre les parts.\nEn compliment del que disposa l’article 6 de la Llei 20/2014, del 16 d’octubre, reguladora de la contractació electrònica i dels operadors que desenvolupen la seva activitat econòmica en un espai digital, es posa en coneixement dels DESTINATARIS del web www.andorraquestroom.com, de forma directa i gratuïta, la següent informació relativa a l’OPERADOR del domini\nDenominació social: Fem Equip Andorra S.L.\nAdreça: Carrer de l’ Alzinaret 16, AD500, Andorra La Vella, Andorr\nAndorra Quest Room es reserva el dret a efectuar, sense previ avís, les modificacions que consideri oportunes en el seu portal, podent canviar, suprimir i afegir tant els continguts i serveis que es presten, com la forma en què aquests apareixen presentats o localitzats.\nEl DESTINATARI s’haurà d’abstenir de suprimir, alterar, eludir o manipular qualsevol dispositiu de protecció o sistema de seguretat que estigués instal·lat a www.andorraquestroom.com\nEl DESTINATARI podrà exercir els drets d’informació, accés, rectificació, supressió i oposició dirigint a l’efecte un correu electrònic a l’adreça info@andorraquestroom.com\nEn el cas que Andorra Quest Room es trobés present a les xarxes socials, el tractament de les dades que es pugui realitzar de les persones que connectin amb l’OPERADOR a través d’aquests canals, ja sigui per fer-se’n seguidores, o per a qualsevol altra finalitat, es regirà igualment per aquestes condicions generals d’ús, sens perjudici d’aquelles condicions específiques inherents a la xarxa social que correspongui.\nEls continguts oferts pel web www.andorraquestroom.com tenen caràcter merament informatiu. La informació continguda no constitueix la prestació de cap servei en concret, i per tant la seva utilització és responsabilitat exclusiva del DESTINATARI.\nEn cas que al lloc www.andorraquestroom.com es disposés d’enllaços o hipervincles a altres llocs d’Internet, Andorra Quest Room no exercirà cap classe de control sobre aquests llocs i continguts. En cap cas l’OPERADOR assumirà responsabilitats pels continguts d’algun enllaç pertanyent a un lloc web aliè, ni en garantirà la disponibilitat tècnica, qualitat, fiabilitat, exactitud, amplitud, veracitat, validesa i constitucionalitat de qualsevol material o informació continguda en cap d’aquests hipervincles o altres llocs d’Internet. Igualment, la vinculació d’aquestes connexions externes no implicarà cap tipus d’associació, fusió o participació amb les entitats connectades.\nData de l’última revisió: 22 de juny del 2016


Recepta per innovar en serveis públics digitals – Consorci AOC\nA l’entorn VUCA (acrònim en anglès de volatilitat, incertesa, complexitat i ambigüitat) en el qual ens veiem immersos, les administracions estem quedant endarrerides a l’hora d’aportar valor a la ciutadania. Correm el risc de convertir-nos en irrellevants als ulls dels nostres ciutadans o, en el pitjor dels casos, passar a ser un leviatan anacrònic. Si no agafem el toro per les banyes i ens posem a liderar, o almenys estar a l’alçada del que exigeix la societat actual. Només tenim un camí, el de la innovació. Es pot innovar en molts terrenys i de múltiples maneres, però nosaltres, aquí, ens centrarem en el territori de la creació dels serveis públics digitals.\nLa innovació és un camí d’exploració i, com a tal, sovint és sinuós. Pensar que la innovació es pot planificar de forma estricta i rigorosa és creure que la innovació és una activat totalment predictible, sense marge d’error ni lloc per al risc responsable.\nRes a veure amb la pràctica. La innovació requereix espai per experimentar i, per tant, prospera en entorns on es valoren les noves idees i la cultura de “provar, fallar i aprendre”. Però la innovació va més enllà de ser creatiu, tenir bones idees o un moment màgic d’inspiració. Requereix d’un treball intens per arribar a convertir les idees en solucions tangibles, que es puguin aplicar, produeixin impacte i, en el cas de la innovació pública, aportin valor a la societat.\nAixí, doncs, no podem deixar l’activitat d’innovació pública en mans de la improvisació o la casualitat; en especial, el cas que ens ocupa: la innovació en els serveis digitals. Per reduir el risc inherent a qualsevol procés de canvi, arribar a resultats viables i crear valor, és necessari aplicar un mètode, seguir un camí, uns passos ordenats.\nFormalitzar el procés d’innovació és bo, sempre i quan no caiguem en fórmules inalterables que ens encotillin i limitin el nostre potencial creatiu i emprenedor.\nEn qualsevol cas, no hi ha una única forma d’innovar (ni en el sector públic ni en el privat), per tant, no hi ha un únic mètode per innovar ni una única recepta. El repte és trobar-ne una, prou flexible i oberta, que pugui ser adoptada i enriquida per les diferents administracions i ens del món local que actualment es troben immerses en processos d’innovació de serveis públics digitals.\nLa recepta original que proposem consta bàsicament dels 4 passos habituals en els que es desenvolupen els projectes d’innovació. La recepta està basada en el model de Doble Diamant de la Bristish Design Council, molt emprat quan s’aplica l’aparentment caòtic design thinking però també influenciat pel moviment més racional i ordenat Lean Start-up, que tant agrada als product managers.\nModel del doble diamant del British Design Council\nAixí, a major grau de incertesa, risc o indefinició del QUÈ volem, més ens enfoquem en la primera metodologia, o sigui en explorar l’espai del problema i les possibles solucions, i a mesura que anem tenint més clara la idea o idees que ho solucionen millor, ens movem més en el terreny del Lean Start-up, és a dir, en un entorn més científic on validem hipòtesis mitjançant ràpids experiments per tal de no malbaratar recursos (públics). Una vegada eliminada la incertesa passem a implementar la solució mitjançant metodologies àgils que ens ofereixen escriure codi amb velocitat i qualitat.\nSi detallem, doncs, el procés des de l’inici, podem dir que el punt de partida normalment és un problema o necessitat que volem resoldre i que normalment no està prou definit ni concretat. Consta dels següents passos:\nRecollir el màxim d’informació rellevant que ens pot ser d’ajuda per a contextualitzar. Per exemple, realitzar estudis, informes, enquestes, entrevistes amb usuaris, etc. Sempre amb una actitud oberta, sense donar mai res per sabut i evitant idees preconcebudes.\nEmpatitzar amb els usuaris que pateixen el problema i entendre les seves necessitats que no sempre són evidents.\nEl resultat d’aquesta fase és un conjunt ampli d’informació rellevant però en brut que ens facilitarà el treball de la fase posterior.\nMètodes i tècniques: Entrevistes, diaris d’usuari, enquestes, benchmarking, etc.\nEntendre les motivacions, les frustracions o els desitjos no satisfets de l’usuari en el context, per tal de comprendre en profunditat el problema essencial i que sovint no és explícit.\nIdentificar i definir àrees d’oportunitat per a serveis innovadors, tot avaluant la viabilitat, l’impacte i els riscos, per a ajudar-nos a prioritzar el repte concret que volem abordar.\nEl resultat d’aquesta fase és una frase que defineix el repte i que segueix el model “Com podríem millorar o reimaginar X (objectiu) per aconseguir Y (impacte) ?” Aquesta és una declaració prou amplia per a no limitar la creativitat, però alhora prou enfocada per a no dispersar-nos i garantir que es plantegen solucions viables.\nMètodes i tècniques: Mapa d’empatia, persones o perfil del client, journey map, 5 WHYs, How might we …?\nGenerar multitud de idees i conceptes amb una mentalitat totalment oberta i creativa, sense limitacions, ni condicionants. No jutgeu durant la ideació. Treballeu a partir d’idees d’altres aplicant una mentalitat “sí, i a més …” en lloc d’un “no” o “sí, però …”. Per despertar la creativitat i superar barreres, apliquem diverses eines, que us explicarem en les properes setmanes al nostre blog.\nLes idees sorgides s’organitzen, s’avaluen i prioritzen. Dues eines útils són les votacions puntuals (cada membre de l’equip vota per idees) o les matrius d’impacte/viabilitat (una matriu que posa la viabilitat en relació amb un impacte potencial d’una idea).\nCom a resultat, acabem amb una o unes poques idees que caldrà detallar i provar en la fase de prototipatge, per tal de trobar la millor resposta o solució al repte plantejat.\nMètodes i tècniques: L’antiproblema, Post-up, analogies (what if …), matriu creativa, SCAMPER, matriu avaluativa, mapa del valor, Cover story …\nA partir de les idees seleccionades, construir prototips i testar-los de manera iterativa. Començar amb propostes molt senzilles que anirem completant a mesura que obtinguem feedback dels usuaris i stakeholders.\nTreballem en projectes més curts, a partir del que s’anomena un producte mínim viable (que s’ajusta al màxim requisit), en un procés iteratiu i incremental, realitzant experiments amb ciutadans i altres usuaris per validar i apendre constanment. És en aquest pas on treiem el suc a la filosofia Lean Startup.\nMètodes i tècniques: Ad-Lib proposta valor, escenaris d’usuari, storyboard, esboços, prototips bàsics i refinats, role playing, test d’usuaris, 6 barrets de Bono, analítica i logs…\nI un cop implantada la solució final, avaluar per aprendre i millorar. Revisar periòdicament el servei per detectar els impactes no desitjats, per poder refinar-lo, per adequar-lo a les noves necessitats i expectatives dels usuaris.\nAquesta recepta no és lineal, si no que s’aplica de forma iterativa, en petits cicles, permetent retrocedir, així com iniciar-se en qualsevol pas.\nSense innovació no podem ser impulsors del canvi necessari per seguir donant resposta a la ciutadania, en un món cada cop més complex, on creixen els dilemes i les solucions de sempre deixen de funcionar.\nComentar que cadascun dels passos admet l’aplicació de diferents tècniques, eines i dinàmiques moltes de les quals no són exclusives d’un únic pas, arribant a ser alguna d’elles transversals com és el cas del Lean Canvas o dels tallers de co-creació. Al projecte Catàleg de recursos d’innovació pública amplia aquestes tècniques adients per innovar en serveis públics digitals i perquè ajuden a millorar la forma de treballar i a optimitzar l’obtenció de solucions viables amb un alt valor social.\nEn construcció: Conceptualització de la recepta realitzada. Aquest projecte es complementa amb el Catàleg de recursos d’innovació pública.


La Comunitat Valenciana suma tres dies seguits sense persones mortes per Covid-19 – tucomarca.com\nHomeSeccióLa ComarcaCanal SalutLa Comunitat Valenciana suma tres dies seguits sense persones mortes per Covid-19\nLa consellera de Sanitat Universal i Salut Pública, Ana Barceló, ha destacat que, per tercer dia consecutiu, no s’ha produït cap mort per COVID-19 a la Comunitat Valenciana. “Continua aquest mes de juny el camí iniciat durant el mes de maig amb xifres esperançadores que mostren un clar avanç en la nostra lluita per fer front a l’coronavirus”, assegurava la consellera.\nEn aquest sentit, ha fet una valoració del mes de maig, en què les altes a pacients amb coronavirus en la Comunitat s’han incrementat un 78%, de manera que s’acumula un total de 5.346 persones que han superat la malaltia en aquest període . A més, el nombre de pacients en hospital s’ha reduït un 82,3% -555 pacients ingressats menys que a principis de maig-, i el nombre de persones en les unitats de cures intensives ha baixat un 84,6%, de 132 pacients menys que quan va començar el mes.\nD’altra banda, Barceló ha assenyalat que més de 56.000 professionals de la Sanitat de la Comunitat Valenciana han participat en un estudi de seroprevalença d’infecció per coronavirus. La prevalença global obtinguda és el 3,21%, segons un avanç de resultats de l’informe final que s’elaborarà quan l’estudi hagi conclòs en tots els departaments de salut.\nAquest estudi, juntament amb l’estudi de seroprevalença elaborat pel Ministeri de Sanitat, indica quin està sent la incidència de la malaltia en el territori valencià. En aquest sentit, la Comunitat Valenciana es troba entre els nivells d’incidència de l’coronavirus més baixos d’Espanya, entre les cinc comunitats autònomes amb una menor incidència de virus: un 2,5% davant el 5% de mitjana.\nLa consellera ha explicat que la Comunitat Valenciana ha anat incrementant la capacitat diagnòstica dels laboratoris per a realitzar PCR. Per això, durant el mes de maig el nombre de proves realitzades s’ha incrementat un 97%, i fins aquest dimarts s’han dut a terme un total de 232.114 proves.\nFinalment, Barceló ha volgut fer balanç de el servei que s’ha prestat en aquest període per a la dispensació general de medicaments a domicili, desenvolupat des del 26 de març. Així, les oficines de farmàcia han pogut portar medicaments a domicili a les persones amb mobilitat reduïda o a aquelles que pertanyen als grups més vulnerables a l’coronavirus.\nD’aquesta manera, s’han evitat els desplaçaments d’aquests col·lectius, de manera que s’ha reduït així el risc de contagi. En total s’han tramitat 3.747 sol·licituds (411 a la província de Castelló, 1.145 a la província d’Alacant i 2.191 a la província de València). Per això, ha volgut agrair “la gran tasca que ha realitzat el Consell General de Farmàcia de la Comunitat Valenciana, la col·laboració ha estat essencial per poder desenvolupar aquesta iniciativa”.\nAra bé, “encara que els números siguin esperançadors, no hem d’oblidar en cap moment que darrere hi ha persones i famílies senceres que han viscut una realitat terrible, duríssima, per descomptat, per a tots nosaltres”, ha recordat la consellera Ana Barceló.\nEn les últimes 24 hores s’han registrat 83 noves altes, que eleven a 12.315 el total de persones curades. Per províncies: 1.556 a la província de Castelló, 4.358 a la d’Alacant i 6.396 a la de València, a les quals cal sumar unes altres 5 corresponents a persones desplaçades.\nPel que fa a casos positius nous, des de l’actualització d’aquest dilluns s’han detectat 10 casos a través de PCR que eleven a 11.238 el total de positius des que va començar la pandèmia. Per províncies: 3 a Castelló (1.566 en total); 0 a la província d’Alacant (3.924 en total); i 7 a la província de València (5.743 en total); i 5 casos no assignats.\nEl nombre de persones ingressades per coronavirus als hospitals valencians és de 167: 12 a la província de Castelló, d’elles 3 a la UCI; 60 a la província d’Alacant, d’elles 12 a la UCI; i 95 a la província de València, d’elles 8 a la UCI.\nEl nombre d’altes de professionals sanitaris és de 2.215 i el nombre total de positius en professionals a hores d’ara és de 500.\nEl nombre total de proves dutes a terme per a la detecció de l’coronavirus han estat 335.538, de les quals 232.114 han estat a través de PCR i 103.424 a través de test ràpid.


El PSC dóna suport a Rubalcaba "sense matisos i de manera unànime"\nFernández Vara demana a Rubalcaba que deixi la vicepresidència i el ministeri per preparar-se per les eleccions generals\nMIQUEL CODOLAR Madrid 28/05/2011 13:44\nEl PSC s'ha afegit a la pinya que tot el PSOE escenifica avui a la seu de Ferraz al voltant d'Alfredo Pérez Rubalcaba. El primer secretari del PSC, José Montilla, ha explicat que durant el comitè federal ha donat el suport a Rubalcaba, que "és i serà un gran candidat al que el PSC dóna suport sense matisos i de manera unànime". Ha destacat que l'actual vicepresident i ministre "coneix Catalunya perquè va ser interlocutor per fer l'Estatut". Montilla ha destacat la "generositat" de Carme Chacón, que "tenia tota la legitimitat a presentar-se", per haver renunciat a participar a les primàries del PSOE. Després d'aquest fet, Montilla sosté que "les relacions entre el PSC i el PSOE són de fraternitat i treball en comú, iguals que fa una setmana, fa un mes i fa un any". No s'ha estat, però, de criticar les declaracions del líder dels socialistes bascos, Patxi López, perquè "s'han demanat coses que no dic que no siguin legítimes, però demanar un congrés extraordinari no és el més idoni per al partit".\nDurant el comitè federal hi ha altres 'barons' que han explicat als mitjans què han dit durant la seva intervenció. Javier Fernández, líder dels socialistes asturians, ha dit que li agrada més el candidat que el procés, però que tampoc li desagrada. El líder dels socialistes madrilenys, Tomás Gómez, ha recomanat als qui tenen por a les primàries que "no tinguin por mai a la democràcia interna, perquè mai unes primàries generen divisió", tot i que en aquest cas seran unes primàries que tot apunta que tindran un únic candidat. Gómez ha dit que no hi ha hagut una elecció a dit perquè "tinc pràcticament un doctorat en primàries i li puc dir que cal neutralitat objectiva, no subjectiva, és legítima".\nFernández Vara, del socialisme extremeny, ha demanat alleugerir les responsabilitats polítiques de Rubalcaba, que actualment és vicepresident primer i ministre de l'Interior, perquè pugui preparar-se per afrontar les eleccions generals amb garanties. Vara també ha defensat que "si pensem que Rubalcaba és el millor ho hem de dir, no fer-ho seria anar contra els nostres interessos". Per la seva banda, Oscar López, de Castella i Lleó, ha destacat que el comitè federal permeti "acabar la setmana millor, amb un missatge d'unitat i consens al voltant de Rubalcaba". Griñán, d'Andalusia, ha pronosticat que "avui comença la recuperació electoral del PSOE". Tots han fet pinya al voltant de Rubalcaba.


Educar en la diversitat, construir ciutadania : IEMed\nEducar en la diversitat, construir ciutadania\nPressupost: 56.860 €\nEl projecte «Educar en la diversitat, construir ciutadania» és una iniciativa pilot entre les xarxes nacionals de Bèlgica, Espanya i el Marroc de la Fundació Anna Lindh basada en tres pilars de les nostres societats per a la creació d’una ciutadania responsable i empàtica: joventut, formació i creació artística.\nEl projecte fomentarà el coneixement i les habilitats socials, cíviques i interculturals dels joves per mitjà de tallers interactius que permetran desenvolupar productes artístics. La creació artística és un mitjà ideal per expressar opinions i sentiments, interactuar amb altres persones i crear formes de pensament, així com una eina per treballar sobre els valors de respecte i inclusió. Com posa en relleu la UNESCO, el domini de la cultura i de les arts és imprescindible per al desenvolupament de les persones. És en aquestes àrees, així com en l’educació familiar, que es poden adquirir les habilitats per construir una ciutadania responsable i crítica que serveixi de suport a la diversitat cultural com un actiu de les nostres societats.\nL’organització de tallers en associació amb almenys tres membres de la Fundació Anna Lindh permetrà l’intercanvi de bones pràctiques i enfortirà les xarxes nacionals a les quals s’adreça l’acció. D’altra banda, la difusió dels resultats del projecte i la promoció de l’intercanvi de bones pràctiques, a més de la transferència de coneixement i habilitats en l’àmbit del diàleg intercultural, incrementarà la conscienciació sobre els efectes positius d’aquest diàleg per abordar determinats reptes socials i culturals.\nEl principal objectiu del projecte és millorar el coneixement social, cívic i intercultural i les habilitats dels joves a la zona Euromed mitjançant tallers de formació impartits a partir de la col·laboració transfronterera i regional i de l’increment del treball en xarxa, així com mitjançant activitats de difusió i comunicació. Més específicament, el projecte pretén:\n• Enfortir el coneixement dels joves d’entre 14 i 16 anys i dels seus professors/monitors a Espanya, Bèlgica i el Marroc en relació amb els efectes positius del diàleg intercultural per mitjà de tallers de formació.\n• Fomentar el treball en xarxa i l’intercanvi de bones pràctiques sobre diàleg intercultural entre entitats de la Fundació Anna Lindh a Bèlgica, Espanya i el Marroc i en altres llocs mitjançant la coorganització de tallers i la difusió dels seus resultats.\n• Comunicar l’impacte positiu del diàleg intercultural entre els ciutadans de la zona Euromed a partir dels resultats artístics dels tallers i altres activitats de difusió i comunicació.\nLa Fundació Anna Lindh finança el projecte per mitjà de fons UE.


JOANETES CLUB DE FUTBOL: Jornada 13: Joanetes C.F. 1 - Les Preses C.F. 2\nJornada 13: Joanetes C.F. 1 - Les Preses C.F. 2\nJOANETES: Freixas, Sergi, Edu, Davi C., David L., Miki, Ovidi, Pere V., Sanit, Ferran, Maca.\nTambé van jugar: Javi i Adrià.\nLES PRESES: Flores, Badosa, Vila, Carrera, Farres, Cadevila, Pages, Delos, Berga, Diaz, Rabionet.\nTambé van jugar: Clavaguera, Sala, Serra, Terma\nÀrbitre: Sergi Bosch (regular)\nMatinal de molt fred i vent al camp del Joanetes, on es rebia la visita del lider i veí Les Preses. Els dos equips afontaven el partit amb baixes tan per lesió com les festes del pont de la puríssima.\nA la primera part el Joanetes va jugar a favor de vent, intentant combinant tot i el fort vent. Les Preses a la contra disposava d'un parell de bones oportunitats que en Lluis va aturar molt bé. Al minut 20 després d'un corner tret per en Javi, la defensa treu la pilota fins la frontal on en Maca sense para va engaxar un fort xut que va entrar entre un núvol de jugadors. El Joanetes controlava bé el partit sense passar mases angúnies, fins que el minut 44 una jugada molt dubtosa, un davanter de Les Preses va recollir la pilota en possible fora de joc, i no va desaprofitar per batre a Lluis.\nA la segona part el Joanetes va començar aprentant i disposant d'alguna jugada clara per aconseguir avançar-se al marcador, sobretot un xut de Ferran que l'arbit va invalidar per fora de joc. Les Preses, també va disposar d'una jugada molt clara per marcar, però Lluis va resoldre bé amb els peus. El joc es desenvolupava al mig sense un dominador clar. Al minut 37 però Les Preses va avançar-se al marcador amb un fort xut de falta d'en Gerard Capdevila que va entrar per l'escaire després de tocar el travesser. Jugada també confusa perquè l'arbit havia senyalat que la falta era indirecta.\nAixí doncs no va ser possible trencar la ratxa de dues derrotes consecutives ni donar una alegria a l'entrenador de Les Planes que seguia el partit com un seguidor més del Joanetes.\nÀnims i força per aconseguir la victòria al difícil camp del Vilallonga.


Encesa dels llums de Nadal i mig centenar més d'activitats - Canal 10 Empordà\nEncesa dels llums de Nadal i mig centenar més d'activitats\nDemà es fa l'encesa de la il·luminació nadalenca de l'Escala i la rebuda al tió. Amb aquesta activitat s'obre tota una programació especial de quasi mig centenar d'activitats especials entre música, teatre, gastronomia, tradició i solidaritat.\nL'Ajuntament de l'Escala ha presentat avui el tríptic "Viu la màgia del Nadal a l'Escala - Tot un mar d'emocions!" on s'hi relacionen el quasi mig centenar d'actes que tindran lloc entre l'encesa dels llums de Nadal i la cavalcada de reis.\nL'estrena d'aquest cicle serà un any més l'acte d'encesa de la il·luminació nadalenca i la benvinguda al Tió, demà a un quart de sis, des de la plaça de l'Ajuntament. Acte arrodonit amb cantada de nadales a càrrec dels alumnes de l'Escola Municipal de Música El Gavià.El cap de setmana llarg de la Puríssima torna el Mercat de Nadal amb una vintena de parades d'artesania i entitats locals, amb tallers complementàries d'Scrap, o una ballada de swing nadalenc. I, com a novetat, coincidint amb la campanya per a l'eliminació de bosses de plàstic d'un sol ús, s'ha demanat als responsables de totes les parades que no utilitzin aquest tipus de bosses durant el Mercat.\nEl mateix cap de setmana comencen les quines al CER, el concurs de dibuix, les dues primeres cantades de nadales i dos concerts de clàssica a l'Alfolí. Per aquestes festes, la Mostra de Cuina de Nadal compleix 25 anys, mantenint el seu format tradicional, on cuiners professionals i cuiners aficionats a la cuina de l'Escola Empúries. La Mostra es complementarà amb tallers de temàtica nadalenca que es faran a la biblioteca. Fins a la diada de Reis, se succeïran les representacions dels Pastorets, els concerts de Nadal de les escoles i l'institut, la festa del cagatió, el parc infantil de Nadal, la Mostra d'Artistes Escalencs, el ball de Cap d'Any o l'Aplec del Sol Ixent, fins a quasi mig centenar d'activitats per a grans i petits.\nD'entre tota la programació, una altra novetat serà el concert solidari "Music for food" que promou la UBET. Serà un concert del grup "The Band". El concert es farà a la Sala Polivalent el dissabte 21 i la idea ésque en lloc de pagar entrada, els assistents portin un quilo d'aliments o joguines per ajudar aquells qui ho necessiten.També és responsabilitat de la UBET l'ambientació musical que sonarà pels carrers més comercials del nucli.\nUna altra de les novetats és el concert solidari "Music for food" que ha organitzat la UBET on\nEl CTT CER l'Escala podrà fer dobles desplaçaments\nS'instal·la un camp de boies ecològiques d'amarrament a l'ent ...\nExposició de Carles Román a la Casa del Gavià


Esmorzars saludables a l’Antoni Botey\nA principi de curs l’escola, promoguda per la comissió d’escola verda, va passar un full informatiu a les famílies explicant com podien fer els esmorzars dels seus fills i filles més saludables. Els aconsellàvem evitar la brioxeria i les begudes ensucrades com els sucs industrials i els batuts, a causa del seu alt contingut en sucre.\nAnteriorment, havíem promogut i havíem aconseguit establir el consum de fruita un cop a la setmana (dijous, dia de la fruita). Però fins ara no ens havíem “atrevit” a portar a terme una acció més contundent. Aquest curs, però, vam entendre que era el moment. A infantil ja es va anar treballant el curs anterior, i les famílies estaven molt receptives i preocupades pel tema.\nEls pares van acollir bé la iniciativa, tot i que van expressar alguns dubtes sobre què passava si un dia portaven alguns dels productes “no recomanats”. Els tutors van aclarir aquests petits malentesos de principi de curs.\nPosteriorment, durant una setmana del primer trimestre, ens vam proposar observar els tipus d’esmorzar dels nens i nenes de la nostra escola, per tal de “mesurar” l’impacte de la nostra iniciativa. Vam repartir una graella a cada tutor on havien d’anotar l’esmorzar dels seus alumnes (entrepà, galetes, fruita...), si portaven suc, paper d’alumini o si no portaven res.\nMés tard, aquestes graelles es van buidar i es va analitzar si hi havia algun cas especial (famílies que no seguien la iniciativa dels esmorzars saludables, nens que contínuament no esmorzaven a l’escola, etc)\nEl que hem observat és que a la majoria de classes hi ha molt pocs alumnes que no segueixen les orientacions proposades a principi de curs. Per tant, estem satisfets amb la participació i implicació de les famílies. Creiem que la iniciativa ha calat bé en les nostres famílies.\nA continuació us podeu descarregar (clicant a la imatge) la circular de principi de curs en la qual demanàvem col·laboració a les famílies, i la graella que vam passar als tutors per observar i reflexionar sobre l’impacte de la iniciativa.\nCIRCULAR PER LES FAMÍLIES\nGRAELLA PELS TUTORS\nPublicat per Medi ambient a 16:23\nEtiquetes de comentaris: Escola Antoni Botey\nSubscriu-te per no perdre't cap noticia\nArxiu del blog de juny (7) de maig (6) d’abril (4) de març (4) de febrer (1) d’octubre (1) de juny (4) de maig (7) d’abril (3) de març (1) de febrer (1) de gener (2) d’octubre (1) de setembre (1) de juliol (2) de juny (5) de maig (4) d’abril (1) de març (4) de febrer (6) de gener (1) de desembre (1) de juliol (2) de juny (4) d’abril (3) de març (6) de febrer (2) de gener (1) de desembre (1) de novembre (2) de març (1) de novembre (2) de març (1) de febrer (3) d’abril (2) de febrer (4)


Borràs critica la justícia espanyola i veu amb "perplexitat" l'actuació d'Itàlia\nPublicat 24/09/2021 15:11CET\nLa presidenta del Parlament, Laura Borràs, ha criticat aquest divendres l'actuació de la justícia espanyola després de la detenció de l'expresident de la Generalitat Carles Puigdemont a Sardenya (Itàlia) i ha manifestat la seva "perplexitat" per una actuació d'Itàlia que, al seu judici, contravé la decisió del Tribunal General de la UE (TGUE).\nEn una declaració en el text on constata el suport de la majoria de la Mesa del Parlament, ha acusat la justícia espanyola de viure "abnegada en no seguir els pronunciaments dels òrgans europeus, el Consell d'Europea i el mateix TGUE, en la seva obsessió per perseguir, forçant l'ordenament jurídic, sense escrúpols i amb evident afany de venjança".\nTambé ha defensat que "només una solució política resoldrà el conflicte polític que separa avui l'Estat espanyol i Catalunya" on, al seu judici, una majoria de catalans es va pronunciar en l'1-O i en reiterades conteses electorals a favor de la independència.\nPer això, ha exigit a l'Estat que, a través del Govern, abordi "sense més dilacions" la negociació de l'amnistia i l'exercici del dret a l'autodeterminació de Catalunya.\nA més, ha emplaçat la ciutadania a seguir mobilitzats per reclamar "el respecte" a les pròpies institucions i per aconseguir la independència.


Volant d'empadronament individual de residència :: Tràmits :: Ajuntament de Badalona\nPadró d'habitants i Cens Electoral\nVolant d'empadronament individual de residència\ntràmit en línia\nEn què consisteix el tràmit?\nJustificant emès per l’Ajuntament de Badalona que acredita l’empadronament d’una persona tal i com consta actualment en el Padró Municipal d’Habitants.\nQui ho pot demanar?\nLa persona interessada major de 16 anys.\nQualsevol persona física major d’edat, amb una autorització expressa de l’interessat (el model d’autorització es pot trobar al web municipal)\nEn el cas de menors de 16 anys o persones incapacitades legalment, el/la sol·licitant ha de ser el representant legal (pare, mare o tutor legal), que convisqui amb el/la menor, la qual cosa haurà d’acreditar amb el Llibre de Família o documentació anàloga.\nDe forma electrònica, únicament ho podrà sol·licitar la persona interessada major de 16 anys amb un certificat electrònic vàlid.\nCom es pot fer?\nEn línia: Mitjançant el tràmit en línia, clicant al link ‘Fes-ho ara’ i omplint les dades que es demanen en el formulari .\nPresencialment: Presentant la sol·licitud en qualsevol de les oficines habilitades.\nAutorització de sol·licitud volant d’empadronament\nDocumentació que cal aportar\n• Espanyols majors de 16 anys: DNI ó passaport.\n• Estrangers majors de 16 anys: Targeta de residència o passaport. En el cas de nacionals de la Unió Europea, Noruega, Islàndia, Liechtestein o Suïssa també serà vàlid el document d’identitat del país d’origen acompanyat del certificat del Registre Central d'Estrangers (NIE), cas de disposar-ne.\nEn el cas de sol·licitar un volant d’un menor d’edat:\n• Document d’identitat de pare, mare o representant legal (que consti empadronat amb el menor).\n• Llibre de família o certificat de naixement del menor.\n• Document d’identitat del menor, en el cas que sigui estranger o espanyol major de 14 anys.\nEn el cas de sol·licitar un volant d’altre persona:\n• Autorització on constin les dades de l’interessat i de la persona autoritzada, signada i acompanyada d’una fotocòpia del document d'identitat, passaport o targeta de residència de la persona interessada. . La persona autoritzada haurà d’aportar el seu document d’identitat. (Imprès: sol·licitud volant d’empadronament)\n• Llei 39/2015, de l’1 d’octubre, del procediment administratiu comú de les administracions públiques.\n• Reial decret 2612/1996, de 20 de desembre, on es modifica l'anterior Reglament de població i demarcació territorial de les entitats locals (Reial decret 1690/1986, d'11 de juliol).\n• Resolució de 16 de març de 2015, de la Sotssecretaria del Ministeri de la Presidència, per la qual es disposa la publicació de la Resolució de 30 de gener de 2015, de la Presidència de l’Institut Nacional d’Estadística i la Direcció General de Coordinació de Competències amb les Comunitats Autònomes i les Entitats Locals, sobre les instruccions tècniques als Ajuntament sobre la gestió del padró d’habitants.\n• Llei Orgànica 15/1999, de 13 de desembre de protecció de dades de caràcter personal.\n• Reial decret 1720/2007 de 21 de desembre, pel qual s'aprova el Reglament de desplegament de la Llei orgànica 15/1999, de 13 de desembre de protecció de dades de caràcter personal.\n• Resolucions del Consell d'Empadronament.\nDepartament d’Estadística i Població.\nTermini de Tramitació\nPer internet amb certificat digital\nConfigura el teu ordinador per realitzar tràmits on-line.\nSERVEI D'ATENCIÓ AL CIUTADÀ (SAC)\nCorreu e.: sac@badalona.cat\nAdreça: Pl. Assemblea de Catalunya, 9-12 Bxs.\nCodi postal: 08911\nHorari: De l'1 d'oct. al 31 de maig, de dl a dv de 8:30 a 13:30h i dj de 16 a 18:30h. De 1 de juny a 30 de set, de dl a dv de 8:30 a 13:30 i dj de 16 a 18h. Nadal, Setmana Santa i Agost dj tarda tancat.\nOficines municipals de districte\nSi et dona problemes a l'obrir el fitxer, dona-li primer a guardar i després a obrir.\nMés informació >>\nSol·licitud volant d'empadronament\nSolicitud volante empadronamiento


«Els alumnes de magisteri haurien de fer pràctiques només començar» | Catorze.cat\nGemma Ventura Farré | 04/12/2018 a les 12:04h\nArxivat a: Sala d'estar, magisteri, mentoratge MID, educació, UVic-UCC\nQuè passaria si els alumnes de magisteri només començar la carrera ja fessin pràctiques en una escola? Si no haguessin d'esperar-se dos o tres anys? "L'any passat hi va haver dos casos que després del primer semestre van dir «ho deixo, he estat dins d'una aula i ja veig que això no va amb mi». De la teoria a la pràctica hi ha tot un món: et poden explicar què és ser mestre però fins que no t'hi trobes, no ho saps." Anna Vallbona m'explica com la UVic-UCC ha posat en marxa el projecte MID (Mentoratge i Innovació Docent) amb els alumnes d'educació infantil, educació primària i als que fan el doble grau. Em posa en context mentre caminem cap a l'escola Vic Centre, per comprovar-ho de prop.\n"No podem formar mestres sense la complicitat de les escoles". "Si l'escola es remou i es canvia, la universitat s'ha de remoure i s'ha de canviar". "A la universitat podem preguntar «algú s'ha trobat en aquesta situació?». I llavors cadascú comparteix la seva experiència allà on fan pràctiques i veuen com tot es pot viure de moltes maneres". "A l'alumne se l'ha d'acompanyar: no el podem deixar i que s'espavili. Hi ha un mestre de l'escola i un tutor de la universitat que l'acompanya". "Cada mes ens reunim amb mestres de totes les escoles de Vic, venen a la universitat, posem temes sobre la taula i els discutim. D'aquesta manera podem veure quina és la perspectiva seva i quina és la nostra i mirem com apropar-nos-hi. Recordo una mestra que deia: «Cada any s'obre la porta i em diuen et presento l'Ariadna, de pràctiques. I què en sé jo? Ja m'ho trobaré? Quina formació ha tingut? Com és, ella?» I, escoltant-nos, busquem nous camins".\nArribem. Em presenten la Júlia, de 18 anys, que va començar la carrera al setembre i les pràctiques, a l'octubre. Cada dimecres al matí obre la porta de quart de primària, on, entre nens i nenes, l'espera l'Eva, que n'és la tutora. Parlo amb les dues.\nPer què vols ser mestra?\nJúlia: He fet esplai des de ben petita i faig casal el cap de setmana. Sempre m'ha agradat molt estar envoltada de nens, t'aporten moltes coses. Tinc superclar que necessito una feina que sigui moguda, que cada dia sigui un dia diferent i que passin coses noves. I aquesta pot arribar a ser una feina ideal, s'adapta molt a com soc i al que busco.\nQuan vaig estudiar magisteri, les pràctiques no les vaig fer fins al segon o tercer curs. Com valores gairebé començar la carrera i estar en aquesta escola?\nJúlia: Superbé. Perquè a la meva classe hi ha tot de gent que tampoc sabia ben bé si volia fer educació primària o no, i és una bona oportunitat per situar-te. Per saber si realment és això el que t'agrada, perquè moltes vegades vas passant anys i fins a quart no te n'adones, de si t'agrada o no.\nQuan tens 16 o 17 anys, tampoc tothom té molt clar el que vol fer la seva vida. Has de decidir el teu futur però també tens dret a equivocar-te de camí.\nJúlia: Tinc una companya a classe que ha fet un grau d'informàtica i ha anat a parar a educació primària perquè no sabia què fer i ha dit provem de veure que tal. Hi ha força gent que ve a parar a magisteri així, i penso que ser professor hauria de ser vocacional.\nNotes la pressió de "has de fer, has de ser, ho has d'encertar"?\nJúlia: En part sí. A primer de batxillerat et diuen "t'has de preparar per a la universitat". I jo no sabia pas què fer, només sabia que si no ho veia clar, aniria a fer un Erasmus. Però sí que hi és aquesta pressió: si no estudies alguna cosa, no arribes enlloc.\nLa por al fracàs fa que hi hagi gent més gran que tu que es dedica a coses que tampoc els omplen.\nJúlia: Sí. De ben petits potser sí que et diuen no passa res, si ho fas malament, ho pots tornar a intentar. Però com més anys fas, menys se't permet equivocar-te. Has d'arribar a ser algú, cada vegada costa més tenir una feina, tenir un bon sou. Sí que a vegades veig com la gent estudia el que li dona un bon sou, encara que li aporti poc, i no s'arrisquen a fer el que els agrada, a buscar el que hi ha més enllà d'aquesta comoditat que ens intenten inculcar.\nHas d'estar enamorada de la professió de mestre per exercir-la?\nJúlia: Sí, principalment perquè estàs ensenyant a persones que seran com tu. Els has de transmetre uns valors que sense vocació seran uns altres. Quan feia primària amb alguns mestres avançava molt i amb d'altres retrocedia dos anys.\nNo és tant l'assignatura sinó el mestre?\nJúlia: Exacte. Moltes vegades sí.\nTenies nervis d'abans de començar les pràctiques?\nJúlia: Més que nervis, ganes d'arribar: en tenia moltíssimes. A part, ha canviat molt l'educació des que anava a l'escola: per exemple, el primer dia els vaig demanar l'horari i, de petita, a primera hora fèiem llengua, educació física. I ara treballen per projectes.\nQuines coses t'han sorprès més?\nJúlia: En entrar aquí el que em va sorprendre més és que tot eren immigrants. Jo visc a Banyoles i a les escoles intenten que els immigrants estiguin més repartits. Vaig pensar que aquí podria aprendre molt més veient molts punts de vista diferents.\nQuines pors tenies a l'hora de començar?\nJúlia: Soc una persona força segura de mi mateixa. Pors no, perquè depèn de mi, més aviat era "a veure què hi trobaré". Vaig sortir el matí dient que hi tornaria la mateixa tarda.\nCom a futura mestra, què canviaries?\nJúlia: Penso que l'educació no sempre s'adapta a tots els nens. A l'ESO et fan exàmens per avaluar-te, es valora un tipus de persona a qui se li dona bé escriure. Però en canvi a qui s'expressa millor parlant, no se li dona l'oportunitat d'examinar-se així. Tinc amics que s'han acabat frustrant, perquè se'ls deixava de banda. Però no és que no serveixin, és que hi ha un model on encaixes o no.\nSi ets molt bo en matemàtiques, a l'escola trobaràs més el teu lloc que no pas si ets un bon ballarí.\nJúlia: Des de ben petita et diuen que has d'estudiar perquè si no, no arribaràs enlloc. Abans potser sí que podies treballar directament, però ara treballar i tenir un sou normal és molt complicat. Has d'aspirar a ser algú a la vida estudiant, però per aconseguir-ho sovint se'ns obliga a seguir camins que en el fons no els desitgem fer.\nCom diries que és un bon mestre?\nJúlia: Aquell que, a part d'ensenyar, és molt empàtic. A la vida m'he trobat molts professors que si hi havia gent amb problemes a classe i no s'hi involucraven, ho passaven per alt. Per què no es posen a la pell dels alumnes? Per què no es pregunten el motiu pel qual actuen així? Jo vull fer un màster en pedagogia, ho tinc molt clar, perquè m'agrada molt analitzar per què cadascú actua com actua.\nCom és la teva relació amb l'Eva, la tutora de quart on fas les pràctiques?\nJúlia: M'hi estic adaptant, i no tinc molta fluïdesa, però és com una família, perquè és una escola petita.\nQuè has fet a classe?\nJúlia: Observo però sempre intento participar, encara que sé que la mestra és ella. Però jo no vull estar asseguda i només mirar.\nEva, com ho podem fer perquè aquesta il·lusió tan gran que té es mantingui i no s'espatlli?\nEva: Si realment és vocacional, no es perd mai. I quan treballes, encara menys. Tot i que és una feina que et produeix un desgast molt important a nivell emocional i físic. Acabes el curs esgotada perquè no només fem de mestres, a estones fem de mares, de psicòlegs, d'educadores socials, i moltes altres tasques que van incloses en la nostra feina però que potser no estàvem tan preparats per entomar-les quan acabes la carrera. Perquè hi ha els nens, però també les famílies, les escoles, la relació amb els companys.\nLa universitat et pot preparar per això?\nEva: Per saber com és una escola l'has de trepitjar. Penso que moltes vegades les universitats tenen molts catedràtics que no han estat vivint el dia a dia d'una aula. I a vegades la pedagogia és molt idíl·lica i la realitat no ho és tant.\nEva: No, és un repte: jo sé fins aquí, ara he de saber més i he de continuar creixent. Per això els mestres mai acabem d'aprendre, perquè sempre hi ha alguna cosa on no hi arribes, però vols arribar-hi i trobar solucions a les complicacions que apareixen. Jo no he parat mai d'estudiar. Que entrin joves per vocació em dona molta energia, en canvi veure'n que entren de rebot m'omple de tristesa, perquè és una feina en què tractem amb persones, i aquestes persones necessiten que hi siguem no perquè sí, sinó perquè en tenim moltes ganes.\nPer entrar a aquesta carrera s'hauria d'exigir més?\nEva: Els faria una entrevista, per veure si entren perquè sí o perquè volen. En aquestes feines tan humanes, com també ho és la medicina i la infermeria, s'ha de ser molt empàtic i tenir clar que estimes el que vas a fer, que no tractes amb materials sense vida, sinó amb nens fràgils, mal·leables i molt desprotegits. Ens ho hauríem de mirar amb més cura. Tot el futur passa per aquí.\nDepèn de com un mestre et tracti, et pot fer malbé la vida.\nJúlia: Jo quan era petita era molt moguda i xerraire perquè m'interessava tot molt. El professor que tenia a sisè em deia "calma, seu, t'estàs passant." I un dia estava enfadat i em va dir: "No arribaràs a ser ningú a la vida". Saps què vol dir que et digui això un professor? I tot l'ESO i batxillerat ho pensava. I arrossegava aquella frustració.\nSort que no li vas fer cas.\nEva: A mi em va passar una cosa similar a batxillerat, per això crec que a secundària no hi hauria d'haver persones llicenciades en diverses disciplines, sinó mestres. No pots abandonar cap alumne perquè té un perfil diferent. Som un pack, com els iogurts, indivisibles. Hi hem d'arribar tots, i els hem de mantenir la il·lusió de tots, no només d'alguns. A secundària passa molt: tu tires, endavant; tu no, aquí et quedes. Tots tenim el record d'aquell mestre tan bo i del que no ho va ser gens. Molts mestres estem en aquesta feina pels que no ens van agradar, per canviar el que van fer-nos i no repetir-ho.\nJúlia: A mi m'agradaria trobar-me'l i dir-li "mira, estic fent la mateixa carrera que vas fer en el seu moment i me la trauré, sé que ho aconseguiré perquè en tinc moltes ganes".\nCom valores, Eva, que la Júlia faci les pràctiques només començar la carrera?\nJúlia: Molt bé. Quan vaig fer la carrera, només vaig trepitjar l'escola quinze dies. I quan vaig acabar-la el primer dia de treballar estava sola davant de vint-i-cinc nens de P3 i pensava "i ara què haig de fer?". Tenia clara la teoria, però, què feia? Estava sola dins la classe. Els alumnes de magisteri han de fer pràctiques només començar. És molt important estar en una escola des del primer dia perquè si no estàs en una bombolla. Quan ella faci un treball i hagi de pensar en una aula, en les diferències que hi ha a dins, no haurà d'imaginar-se res, haurà de recordar el que ha vist aquí. Hi ha realitats que només les pots viure en una escola: l'altre dia hi havia un nen que al migdia havia anat a casa, no hi havia ningú i va tornar a la tarda sense haver dinat. Solució, va: tens cinc minuts per veure què fas. Hi ha mil coses i no tot està escrit. I si això ho viuen des del minut u, ho estimaran més o, en cas que no, no s'hauran d'esperar quatre anys per veure si hi encaixen o no.\nJúlia, què has après en aquesta escola?\nJúlia: De l'Eva, la manera com aconsegueix que tots els nens estiguin quiets. Té alguna cosa que admiro, perquè no sé com s'ho fa.\nEva: És connectar amb ells. Quan els dones una mica del que necessiten, que és amor, acabes sent el lloc on s'emmirallen. I quan saps que ets el seu mirall, no pots fer res que no sigui digne d'imitar.\nAnònim, 07/12/2018 a les 08:51\nAixò es ser mestre! Carregada d.ampatia e il.lusió cada dia....es ideal pels alumnes2018


La Policia Local realitzarà aquest cap de setmana controls d'alcoholèmia a Montuïri\n17 maig 2021 17:17\nUn total de sis agents de la Policia Local duran a terme un control d'alcoholèmia de caràcter preventiu a Montuïri.\nUn total de sis agents de la Policia Local de Montuïri, Llubí, Maria de la Salut, Vilafranca i Porreres duran a terme un control d'alcoholèmia de caràcter preventiu durant aquest cap de setmana a Montuïri.\nAquest control, segons informà el Govern, està inscrit en el calendari d'accions aprovat pel Consell de Coordinació de Policies Locals del Pla de Mallorca. L'organisme acordà fer una prova pilot de com seria el funcionament d'una hipotètica associació de municipis entre cinc dels 14 municipis que conformen l'ens.\nEls municipis que formen el Consell de Coordinació són: Algaida, Ariany, Costitx, Lloret, Llubí, Maria de la Salut, Montuïri, Petra , Porreres, Sant Joan, Santa Eugènia, Sencelles, Sineu, i Vilafranca.\nL'experiència és pionera i s'està duent a terme en els municipis del Pla des de principis d'enguany. De fet, des del 23 de febrer, s'ha realitzat un control d'aquestes característiques a Llubí, un a Porreres, un a Vilafranca i dos a Montuïri.\nD'aquests, tres controls han estat de documentació i dos (comptant el d'aquest cap de setmana) d'alcoholèmia. En cada un hi han participat agents dels cinc municipis implicats i està previst que abans que acabi el mes d'agost se'n faci un altre a Maria de la Salut.


Puig afirma que la mesura també neix per combatre "la inacció i la confusió" generada a la Comunitat de Madrid\n2 min. València 29/10/2020 21:40 Traduccions: Cat Cas\n651x366 El president de la Generalitat Valenciana, Ximo Puig, i la consellera de Sanitat Universal i Salut Pública, Ana Barceló, durant la seva compareixença / JUAN CARLOS CÁRDENAS / EFE El president de la Generalitat Valenciana, Ximo Puig, i la consellera de Sanitat Universal i Salut Pública, Ana Barceló, durant la seva compareixença / JUAN CARLOS CÁRDENAS / EFE\nEl president de la Generalitat Valenciana, Ximo Puig, ha anunciat aquesta tarda el confinament perimetral del País Valencià a partir d'aquest divendres al migdia i durant set dies. Durant aquest període els ciutadans no podran abandonar la comunitat autònoma, a excepció de si s'han de traslladar fora de territori valencià per motius laborals o de salut.\n"Ho fem per solidaritat amb altres comunitats autònomes", ha defensat Puig, que també ha justificat la mesura davant "la inacció i la confusió que alguns governants estan generant [en una evident referència a la Comunitat de Madrid i a la gestió de la seva presidenta, Isabel Díaz Ayuso]".\nEl cap del Consell ha admès que "la pandèmia evoluciona de manera desfavorable", tot i que ha defensat que el País Valencià continua tenint "la incidència més baixa de la Península". "No obstant això, no volem continuar anant a pitjor", ha afegit.\nCatorze morts més i 1.529 nous contagis per coronavirus al País Valencià\nRestriccions extraordinàries per a 31 municipis\nPer la seva banda, la consellera de Sanitat Universal i Salut Pública, Ana Barceló, ha anunciat mesures més restrictives per a 31 localitats en què l’administració és incapaç de seguir el rastre del virus. Aquestes poblacions són Morella, Nules, Onda, Vinaròs, Algemesí, Guadassuar, Crevillent, Elx, Elda, Ibi, Muro d'Alcoi, Petrer, el Pinós i els 18 municipis de l'àrea de salut d'Oriola. En aquestes localitats, i durant els pròxims 14 dies, la Generalitat ha decretat que els establiments d’hostaleria i restauració no podran superar una ocupació del 50% a les terrasses i del 33% a interior. De la mateixa manera, l'aforament dels centres comercials serà també d’un terç i en les vetlles i els enterraments no es podran reunir més de 25 persones a l’aire lliure i 15 a l’interior. Finalment, les reunions dels col·lectius de festes tradicionals com les Falles, les Fogueres o la Magdalena no podran superar les sis persones.